หุ้นใหม่ป้ายแดง CHAYO ร่วง 1.39% หลุดราคาจอง เซ่นภาวะตลาดหุ้นไทยดิ่งหนัก 10 จุด
CHAYO เทรดวันที่สองร่วง 1.39% หลุดราคา IPO เหตุภาวะตลาดหุ้นไทยดิ่งหนัก 10 จุด ล่าสุด ณ เวลา 10.13 น. ราคาอยู่ที่ 2.84 บาท ลบ 0.04 บาท หรือ 1.39% สูงสุด 2.84 บาท ต่ำสุด 2.72 บาท ด้วยมูลค่าซื้อขาย 44.18 ล้านบาท 
23 มี.ค. 2561

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ณ เวลา 10.13 น. ราคาอยู่ที่ 2.84 บาท ลบ 0.04 บาท หรือ 1.39% สูงสุด 2.84 บาท ต่ำสุด 2.72 บาท ด้วยมูลค่าซื้อขาย 44.18 ล้านบาท ขณะที่ดัชนีตลาดหุ้นไทยเช้าวันนี้ปรับตัวลดลงอย่างหนัก ล่าสุดอยู่ที่ระดับ 1,787.57 ลบ 10.98 จุด หรือ 0.61%
ทั้งนี้ CHAYO เข้าซื้อขายในตลาดหลักทรัพย์แห่งประเทศไทยวานนี้ (22 มี.ค.) เป็นวันแรก โดยมีราคา IPO ที่ 2.88 บาท โดยปิดตลาดวานนี้ราคาหุ้นอยู่ที่ระดับ 2.88 บาทเท่าราคา IPO
โดยราคาหุ้นในวันนี้ปรับตัวจากแรงเทขายของนักลงทุน ที่วิตกการเกิดสงครามการค้าระหว่างสหรัฐฯและประเทศจีน หลังโดนัลด์ ทรัมป์ได้ลงนามในคำสั่งให้เรียกเก็บภาษีนำเข้าสินค้าจากจีน วงเงิน 6 หมื่นล้านดอลลาร์ ซึ่งส่งผลให้เกิดความวิตกกังวลว่า สงครามการค้าระหว่างสหรัฐและจีนอาจจะส่งผลกระทบต่อเศรษฐกิจทั่วโลก
อนึ่ง CHAYO เป็นผู้ให้บริการติดตามและทวงถามหนี้ และการบริหารสินทรัพย์ด้อยคุณภาพ